text: Løb tør for benzin – og mistede sin motorcykel
  26 oktober 2015 kl. 13.23
  En tysk mand fik stjålet sin Harley-Davidson i weekenden.
  En tysker var meget uheldig i lørdags. Hans Harley-Davidson løb tør for benzin på Sønderborgvej ved Kruså.
  Han stillede den i vejkanten, låste den og gik afsted for at hente benzin.
  Da han kom tilbage tre timer senere, var motorcyklen stjålet.
  Den er sølvgrå og har en tysk nummerplade med nummeret RDPD3.
  Har du set noget, hører politiet meget gerne fra dig på tlf. 114.
  